Exqrch/javanese-Komodo-pixelgpt huggingface dataset:
Kagiyatan Aeromodelling ora namung nyiapaké rèmaja kanggo nekuni profesi penerbangan amarga ana 2 prabawa sosial, sing pisanan ya iku ngelatih katekunan, kasabaran lan ketlaténan uga kanggo ngrasakaké kaendahan, kaloro kita olèh aji tambah/bekal kanggo karieripun ing jero ngèlmu penerbangan
Pesawat model sing digunakaké ing kagiyatan Aeromodeling bisa diklompokaké dadi salah siji saka telung kelompok: 1
Pesawat Free flight (F/F) mabur tanpa kontrol eksternal saka tanah
Jinis model nggunakaké kakuwatan tangan penerbang
Pesawat Control line (C/L) nggunakaké kontrol kabel/tali (racaké loro) siji gawé sayap sing sijiné gawé "controller"
variasi saka sistem iki ya iku model Round-the-pole flying (RTP)/ model sing muteri cagak
Pesawat radio kontrol nggunakaké pemancar sing dilakokno karo controller, ngirimké sinyal radio ana ing panrima saka model sing nglakokaké servo supaya pesawat bisa mabur ngepas karo apa sing dipingini.
Barrington Levy Barrington Levy iku penyanyi reggae sing lair ndhik Clarendon, Jamaica tanggal 30 April 1964
Piyambaké nduwéni jinis musik ya iku Dancehall, Roots Reggae, Contemporary Reggae, Lovers Rock, lan Reggae Pop
Penyanyi sing teka West Kingston iki nduwé jeneng lair ya iku Barrington Ainsworth Levy
Wektu enomé Barrington Levy gawé Mighty Multitude karo misanané sing jenengé Everton Dacres
Ndèk taun 1977 piyambakipun sedaya gawé tembang My Black Girl
Sakbanjuré kui piyambaké miwiti karir dhéwé ing tembang A Long Time Since We Don't Have Love
Albumé sing kapisan ya iku Bounty Hunter sing dibabarakén ndhik taun 1979 lan sing paling anyar ya iku albumé sing irah-irahané Acousticalevy sing dibabarné taun 2015]]
Ndèk acara Sumfest's Reggae Night taun 2016 iki sing dianakaké ana Catherine Hall Entertainment Complex, Barrington Levy tampil lan dianggep nggawa gaya asli Dancehall taun 80-an
Bab kui kaya nggugah kenangan.
Beenie Man Beenie Man utawa sing sing jeneng asline ya iku Anthony Moses Davis iki Rapper Jamaican Dancehall sing lair ndhik craig Town, Kingston, Jamaika tanggal 22 Agustus 1973
Piyambaké uga nduwé jeneng kaya ta Beenie Don, Moses Davis, lan Ras Moses
Penyanyi Raggae iki nduwé gaya ndhik musiké ya iku jinis Dancehall, Ragga, lan Contemporary Reggae
Wektu isih ndhik masa pawiyatan, piyambaké wis wani mancasi dadi DJ
Pepanggihane karo Junjo Lawes agawé Beenie Man bisa nduwé tembang sing irah-irahané Too Fancy
Piyambaké nduwé paéwahan sing gedhé wektu gawé tembang No Mama No Cry
Tembang sing éntuk wewengan teka tembangé Bob Marley sing sesirahé No Woman No Cry.
Jai Courtney Jai Stephen Courtney (/dʒaɪ/; lair tanggal 15 Maret taun 1986) iku paraga lanang lan mantan modhèl saka Ostralia Jai Stephen Courtney miwiti kariré kanthi main peran cilik ing filem lan sèri tèlèvisi sadurungé main minangka Charlie ing filem aksi "Jack Reacher" (2012)
Sawisé iku dhèwèké mèlu mbintangi filem "A Good Day to Die Hard" (2013) lan "I, Frankenstein" (2014)
Courtney jupuk peran manèh minangka Varro ing sèri tèlèvisi "Spartacus: Blood and Sand" (2010)
Dhèwèké main minangka paragané Eric ing filem fiksi sains aksi judhulé "Divergent" (2014), lan ing taun 2015, dhèwèké tampil uga ing filem sèkuèl saka Divergent ya iku, "Insurgent", lan uga dadi paraga Kyle Reese ing "Terminator Genisys"
Courtney uga main minangka paraga penjahat DC Comics ya iku Captain Boomerang ing filem "Suicide Squad "taun 2016
Bapaké, Chris, Kerja ing kumpeni listrik nasional, lan ibuké, Karen, kerja dadi guru ing Galston Public School,sekolahé Courtney lan mbakyuné nalika dadi siswa
Dhèwèké duwé gayutan karo paraga wèdok Gemma Pranita saka 2006 tekan 2013.
Philip Goldberg Philip S
Goldberg (lair tanggal 1 Agustus 1956) iku dhiplomat sénior lan pagawé pamaréntah Amérika sing saiki minangka Duta Amérikah Sarékat kanggo Filipina
Sadurungé, dhèwèké minangka "Charge d'Affaires" lan Wakil Kapala Misi ("Deputy Chief of Mission", dicekak DCM) ing Kadutan Amérikah Sarékat ing Santiago, Cilé, Kapala Misi ing Pristina, Kosovo, lan Duta kanggo Bolivia
Goldberg dhèk tanggal 23 Oktober 2009 kacalonaké dadi Panitra Asistèn INR lan disetujoni Sénat nalika tanggal 9 Fèbruari taun 2010
Sadurungé makarya ing Paladènan Mancanagara, Goldberg, sing bisa basa Spanyol iku, nyambut gawé dadi prawira panyambung antara pamaréntah kutha New York City, Pasarékatan Bangsa-Bangsa, lan brayan konsulèr
Ana ing ngisor iki tembung-tembung Jawa sing dianggo ing artikel iki, dikanthèni jarwané ing Inggris.
iku pambabar buku komik Amérikah
kuwi pérangan pambabaré DC Entertainment, kongsiné Warner Bros
Entertainment, péranganing Time Warner
DC Comics kalebu salah siji perusahaan gedhé dhéwé lan paling suksès ning prakara buku komik Amèrikah, lan wis nyiptaké material sing ngamot karakter-karakter wira kang mashur, kalebu Superman, Batman, Wonder Woman, Green Lantern, The Flash, Aquaman, Shazam, Hawkman lan Green Arrow
Perusahaan iki uga mbabar barang-barang sing ora ana gandhèngané karo DC Universe, kaya ta "Watchmen", "V for Vendetta" lan liyané sarana pambabaran séjé ingaran Vertigo
Singkatan jeneng "DC" kuwi wiwitané saka sèrial perusaaan iki sing paling kondhang aran "Detective Comics" sing ngètokaké debhut Batman, banjur dadi péranganing jenengé perusahaan
Awalé manggon ing dalan kapapat Manhattan nomer 432, kantor DC Comics tau manggon ing dalan Lexington nomer 480 banjur nomer 575; dalan katelu nomer 909; Rockefeller Plaza nomer 75; dalan kalima nomer 666; lan nomer 1325 ing tlatah Amérikah
Markas mligi DC manggon ing Broadway nomer 1700, Midtown Manhattan, kutha New York, mung ing Oktober 2013 DC Entertainment mbiwarakaké bakal mindhah markas mligi saka New York, ing Burbank, California taun 2015.
Batur tukon Batur tukon utawa ing krama réncang tumbas iku fénoména kukum utawa ékonomi ing ngendi prinsip sistim kukum kapamilikan ditrapaké marang manungsa
Dadi manungsa iku éwoning bandha kang bisa diduwèni, didol lan dituku
Banjur wong kang dadi batur tukon ora bisa njabel kaanan iki kanthi sapéhak
Manawa siji wong iku dadi batur tukon, kang duwèni ndarbèni hak kinèrjané si batur tukon tanpa perlu mbayar gaji awaké
Hak-hak lan pangreksané si batur tukon bisa diatur déning undhang-undhang utawa adat ing siji wektu utawa papan, lan siji wong bisa dadi batur tukon sawisé dicekel, dituku utawa wiwit lair
Saiki iki, kaanan batur tukon wis dilarang ing kabèh nagara sadonya, nanging siji wong bisa kahanggep batur tukon manawa wong iku dipeksa nyambut gawé kanggo wong liya tanpa nduwé daya bisa njabel aturan iki kanthi sapéhak
Kaanan kaya mengkéné iki kerep diarani "praktèk mèmper batur tukon"
Wujud mutakir padagangan batur tukon lumrahé diarani slundupan manungsa
Batur tukon iku wis ana ing mangsa prasajarah lan ugi ana ing akèh kabudayan
Mbiyèn praktèk iki diakoni minangka lembaga absah déning akèhé maskapé utawa masarakat, nanging saiki dilarang ing kabèh nagara
Sing pungkasan nglarang iku Mauritania ing taun 2007
Nanging sanadyan mangkono praktèk iki isih lestari minangka utang, batur kang dikurung, bocah-bocah kang diadopsi lan dipeksa nyambut gawé, prajurit bocat, slundupan manungsa, lan kawin peksa
Diprakirakaké jaman saiki, gunggungé batur tukon paling akèh sajeroning sajarah manungsa, cacahé sadonya ana sakiwa-tengené 45 yuta
Paragraf iki mbabar istilah utawa tembung batur tukon
Ing basa Jawa batur tukon iku tegesé batur kang dituku
Dadi sajatiné iki ukara utawa luwih mèmper frasa
Ing basa Jawa Kuna tembungé kang dienggo ya iku "hulun"
Nanging ing basa Jawa Anyar tembung iki malih dadi 'ulun' utawa 'ngulun' lan tegesé dadi 'aku'
Tembung 'ngulun' iku kajupuk saka basa Jawa Kuna "nghulun", "nghulun" iku tembung 'ng' + 'hulun'
Uga ana tembung kang kajupuk saka basa Ngarab, ya iku abdi
Nanging jaman saiki abdi iku durung temtu batur tukon
Tembung liyané iku kawula
Ing basa Lumayu tembung kanggo batur tukon iku 'hamba'
Ing basa Indonésia modèren tembung kanggo batur tukon iku 'budak'
Tembung 'budak' iki ing basa Sundha tegesé 'bocah'
Ing basa Inggris tembung "slave", basa Walanda "slaaf" lan basa Jerman "der Sklave" iku kajupuk sama basa Prancis Kuna "sclave", saka basa Latin Abad Tengahan "sclavus", saka basa Yunani Bizantum σκλάβος
Tembung iki kajupuk saka jeneng ètnonim "Slavia"
Bangsa Slavia iku mbiyèn akèh kang kacekel lan didadèkaké batur tukon
Téyori kang luwih lawas nggandhèngaké tembung iki karo tembung karya Yunani "skyleúo" kang tegesé 'nggundhuli/ngoncèki/nguliti satru kang kasoraké'.
Miturut "Encyclopaedia Britannica" ana rong jinis batur tukon ing sadawaning sajarah manungsa
Sing lumrah dhéwé iku bisa diarani batur tukon gegriya, patriarkal utawa dhomèstik
Batur tukon dhomèstik sakala-kala ya nyambut gawé sajabaning omah, contoné yèn didhawuhi ngundhuh panèn utawa dami suket, nanging fungsi mligi ya iku ngladèni bendarané kang miliki awaké utawa ing ngendi waé miturut kabutuhan bendarané, contoné ing dines militèr
Para batur tukon iki dadi simbul status wong-wong kang sugih
Turahané dhuwit kerepé dienggo tuku batur
Batur tukon gegriya kerep banjur awor karo kulawargané kang ndarbèni awaké, nganti kang bocah lanang dadi anak pèk-pèkan lan bocah wadon dadi selir utawa bojo kang nglairaké ahli waris
Kalebu jinis iki ya iku kawin peksa
Jinis batur tukon utama liyané iku, ya iku batur tukon produksi
Jinis kaya mengkéné iki ora patiya kerep dumadi, lan akèhé ing mangsa Klasik Yunani Aténa lan Kakaisaran Romawi saha ing bawana Amérika sawisé tinemu déning Kolumbus
Saliyané iku, jinis kaya mengkéné uga tinemu ing Irak ing abad kaping 9, antara Suku Indian Kwakiutl ing Amérika lor-wétan lan sawatara laladan ing Afrika sakiduling Sahara
Sanajan para batur tukon uga ditrapaké ing gegriya, para batur tukon iki mligi ana kanggo produksi komoditas ing tambang lan tegal-kebon kang bisa didagangaké
Cara ndeleng agama marang batur tukon
Cara pandelengan agama marang batur tukon iku béda-béda lan ambigu
Sawetara cuplikan ing kitab suci iku ngamini batur tukon, mènèhi semangat ngatur cara kapamilikan iki, carané ngopèni utawa dagang batur tukon, kamangka fragmèn liyané nglarang praktèk batur tukon kanthi implisit utawa èksplisit miturut kahanané
Kerep kedadéan wong kang pro lan kontra padha-padha nrapaké fragmèn kang padha saka kitab suci kanggo nepungaké, nrapaké kanthi amba, ngreksa praktèk batur tukon utawa ngurangi lan nglarang batur tukon
Ing ngisor iki kapacak panemuné agama-agama Samawi
Ing Alkitab Yahudi, ana sawatara aturan kang ngatur carané ngopèni batur tukon
Miturut Kitab Pranjanjian Lawas, wong Israèl ora olèh digawé dadi batur tukon kanggo salawasé (Pangentasan 21:2), olèhé ngadol anak wadon diatur (Pangentasan 21:7-11) lan ngrampog wong Israèl kanggo didadèkaké batur tukon diukum pati.(Andharaning Torèt 24:7)
Wong-wong saka bangsa sakiwa-tengené Israèl bisa dituku minangka batur tukon
Batur tukon non-Israèl iki, bisa dadi miliké kang nuku kanggo salawasé lan bisa diwarisaké ing para ahli waris (Kaimaman 25:44-46)
Ing Prajanjian Anyar fénoména batur tukon ora ditentang utawa dibéla, nanging ana sawatara fragmèn kang nuduhaké manawa para batur tukon lan wong bébas iku dianggep padha waé ing ngarsané Allah
Nanging para batur tukon kang lumayu ing sawatara wektu dilaknat lan ora pareng mèlu Komuni utawa Riyaya Pista Dhahar
Gusti Yésus dhéwé sajeroning Prajanjian Anyar maringi sawatara paupaman ing ngendi dipratélakaké gegayutané antara batur tukon lan bendarané, nanging ora nentang fénoména batur tukon kanthi èksplisit
Ing sabagéan gedhé ayat-ayat Alkitab ing ngendi si batur tukon iki diomongaké, dhèwèké kudu nurut bendarané (Lukas 12:47, I Timotius 6:1, Kitab Titus 2:9-10, Éfesus 6:5, I Pétrus 2:18-19)
Wiwit abad kaping 15 ana sawatara paus kang ngecam batur-tukon
Bulla kapausan "Sicut Dudum" tuwin bulla "Sublimus Deus" (1537) kang diwetokaké déning Paus Paulus III matrapi praktèk batur tukon kanthi èksplisit
Paus Pius II (1458-1464) ngarani batur tukon minangka “magnum scelus” (Jawa: 'kadurjanan gedhé').
Sanajan mangkono, bulla kapausan "Dum Diversas" (1452) lan "Romanus Pontifex" (1455) iya kudu ingaran
Loro-loroné diwetokaké déning Paus Nikolas V, panerusé Paus Eugenius
Ing kéné tinulis manawa wong kafir lan wong agama liya (Wong Sarasèn) olèh digawé batur tukon
Salah sijiné cara kanggo neraki bulla kapausan kang nglarang batur tukon carané ya iku mawa duwé panemu manawa sawatara bangsa iku ora nduwé roh
Juan Ginés de Sepúlveda ngandharaké manawa wong-wong Indian ora nduwé roh, mula kabèh ora bisa dianggep manungsa
Nalika Débat Valladolid ing 1550, Bartolomé de las Casas olèh pangakonan manawa wong-wong Indian iku manungsa
Jaman mbiyèn madahab-madahab wigati maringi kasarujukané marang batur tukon
Muhammad lan akèh sobaté mundhut, ngadol, ngluwari lan nggawé batur tukon
Ing Surat Al Balad wong-wong Muslim kaprayogakaké ngluwari batur tukon lan manawa mbébasaké batur tukon dianggep tobat kang bisa ngurangi dosa
Sajeroning saréngat prakara batur tukon iki dibabar akèh
Ing Alquran lan kadis batur tukon iku kaanggep minangka siji kaanan ora lumrah kang bisa dialamai kabèh umat manungsa
Namung anak-anak batur tukon utawa tahanan perang non-Muslim kang bisa dadi utawa digawé dadi batur tukon, ora tau wong Muslim kang lair bébas
Manawa batur tukon diluwari, iku kaanggep siji tindhakan kang luhur lan bisa ngurangi dosa
Miturut saréngat, batur tukon kuwi dianggep manungsa kang dhedhasar kaanan iki ndarbèni sawatara hak
Saliyané iku, siji batur tukon Muslim kawajibané padha karo wong Muslim bébas
Malahan batur tukon iku luwih dhuwur tinimbang wong bébas
Sajarah batur tukon iku ngandhut kabèh kabudayan, nagara lan agama saka jaman purbakala nganti dina iki
Nanging kaanan sosial, ékonomi lan ukum batur tukon béda-béda ing sistém kang séjé-séjé iki ing wektu lan papan kang séjé-séjé
Bukti-bukti batur tukon iku luwih dhisik ana tinimbang sajarah lan ana ing akèh kabudayan
Batur tukon antara wong-wong tegal lan beburon langka banget
Batur tukon masal perlu suplus ékonomi lan kapadhetan kang ndunungi supaya bisa ditrapaké
Déné faktor-faktor iki, praktèk batur tukon namung bisa kadadéan sawisé tetanèn diciptakaké nalika jaman Révolusi Néolitik, sakiwa tengené 11.000 taun kapungkur
Ing cathetan-cathetan sajarah awal dhéwé, batur tukon wis dianggep lembaga kang wis mapan
Kodèks Hammurabi (kurang luwih 1760 SM) contoné, nulis manawa kaukuman wong kang nulungi batur tukon kang lumayu utawa kang ndelikaké wong lumayu iku pati
Alkitab uga nulis prakara batur tukon minangka lembaga kang wis mapan
Batur tukon iku ditepungi ing mèh kabèh kabudayan lan masarakat kuna kaya ta Suméria, Mesir Kuna, Tiongkok Kuna, Akkadia, Asuriah, India Kuna, Yunani Kuna, Kakaisaran Romawi, Karajan-karajan Yahudi ing Levant kuna, lan kabudayan pra-Kolumbus ing Amérika
Praktèk batur tukon uga ngandhut batur tukon déné utang, paukuman kadurjanan, batur tukon déné tawanan perang, bocah kang dilirwakaké lan anak kang lair saka batur tukon.
"Artikel utama: Batur tukon ing Yunani kuna" Mangsa klasik
Cathetan prakara batur tukon ing Yunani Kuna kuwi lawasé nganti jamané Yunani Mykenéa
Wis bisa didhedhes manawa ing Aténa ing Mangsa Klasik ndarbèni kang ndunungi batur tukon kang gedhé, bokmanawa nganti 80.000 wong ing abad kaping 6 lan 5 SM
Antara 40% nganti 80% kang ndunungi kutha iki iku batur tukon
Mawa èkspansi Républik Romawi dadi saya amba, akèh kang ndunungi tlatah-tlatah kang kasoran didadèkaké batur tukon, nganti ana suplai gedhé saka saindhenging Éropah lan Sagara Tengah
Para batur tukon iku asliné antarané wong Yunani, Iliria, Bèrbèr, Jerman, Karajan Manunggal, Trasia, Gaulia, Yahudi, Arab lan liya-liyané
Kabèh ora mung dienggo tenagané minangka buruh dikon nyambut gawé, nanging uga kanggo panglipur, contoné kanggo tenaga gladiator lan batur tukon sèksual
Penindasan déning minoritas élit iki ngakibataké pambalélan déning para batur tukon
Salah sijiné kang kawentar iku pambalélané Spartakus, wong Trasia
Ing mangsa Républik pungkasan, batur tukon wis dadi pilar wigati ékonomi sajeroning kamakmuran Romawi, saha pérangan wigati masarakat Romawi
Diprakirakaké punjul 25% kang ndunungi Roma Kuna iku batur tukon, sanadyan angka iki dipaido akèh sarjana lan béda-béda saka daérah siji karo sijiné
Para batur tukon iku nmujudaké antara 15-25% kang ndunungi Italia, akèhé tawanan perang kang mligi saka Gaulia lan Epirus
Prakiran cacahé batur tukon ing Kakaisaran Romawi katoné nuduhaké manawa para batur tukon iki sumebar ing provinsi-provinsi sajabaning Italia
Lumrahé, para batur tukon ing Italia iku wong Italia pribumi, mawa ana wong ngamanca sithik (kalebu batur tukon lan batur tukon kang wis diluwaraké) kang gunggungé namung 5% ing kutha karajan nalika ing puncaké, awit nalika iku cacahé pas kang gedhé dhéwé
Sing asalé saka sajabaning Éropa biasanya katurunan Yunani, kamangka kang katurunan Yahudi kerepé ora bisa asimilasi lan awor ing masarakat Romawi lan panggah dadi kaum minoritas kang katon mencolok
Para batur tukon iki (mligi kang wong ngamanca) ndarbèni kadar pati kang luwih dhuwur lan kadar lair kang luwih asor tinimbang wong pribumi
Terkadhang para batur tukon ngamanca iki uga diusiri kanthi gedhèn-gedhènan
Umur batur tukon kang kacathet nalika mati ing Kutha Roma iku asor banget: 17,5 taun (17,2 kanggo lanang lan 17,9 kanggo wadon)
Éropah Abad Tengahan lan mangsa modèren awal
Dagang ing batur tukon skala gedhé mligi namung ana ing tlatah kidul lan wétan Éropah nalika jaman Abad Tengahan: Kakaisaran Bizantium lan Donya Islam iku patujoné batur tukon, kamangka sumber wigatiné iku Éropah Tengah lan Wétan kang isih kafir nganti tekan Kaukasus lan Tartaria
Para bakul Viking, Arab, Yunani lan Yahudi Radhani kabèh mèlu kagepokan
Padagangan batur tukon Éropah tekan ing puncaké ing abad kaping 10 sawisé Baléla Zanj kang ngakibataké suruté batur tukon Afrika ing Donya Arab
Spanyol ing Abad Tengahan lan Portugal mèh tansah lan tanpa pegat diinvasi déning wong Muslim menyang tlatah-tlatah kang akèh dienggoni wong Kristen
Èkspedisi kerep dikirim saka Al-Andalus kanggo nempuh Karajan Kristen Ibéria, lan manawa bali nggawa jarahan perang lan batur tukon
Contonipun ing siji serangan menyang Lisboa, Portugal taun 1189, sang kalif Almohad Yaqub al-Mansur nggawa bali 3.000 wong wadon lan bocah tawanan, kamangka gubernur Córdoba ing serangan sawisé menyang Silves, Portugal ing taun 1191, njarah 3.000 batur tukon Kristen
Sawisé iku saka abad kaping 11 nganti abad 19, Bajag Afrika Lor nganakaké razia, serang ing kutha-kutha pasisir Éropah kanggo njarah batur tukon Kristen kang diadol ing pasar-pasar batur tukon in Aljazair lan Maroko
Ing Karajan Manunggal, praktèk batur tukon diterusaké sawisé Kakaisaran Romawi sirna, lan sawatara pérangan undhang-undhang Hywel the Good kang ngurusi batur tukon in Wales Abad Tengahan
Padagangan iki mligi dianakaké sawisé invasi Viking mawa pasar gedhé ing Chester lan Bristol kang disuplai déning wong Dènmark, Mercia lan Wales
Wong-wong iki olèhé golèk batur tukon ya mawa nyerang daérah pawatesan siji lan sijiné.
Nalika jamané "Domesday Book", sawatara 10% kang ndunungi Inggris iku batur tukon
Batur tukon ing Abad Tengahan ing Éropah iku lumrah banget nganti Gréja Katulik Roma bola-bali nyoba nglarang
Saorané èkspor batur tukon Kristen menyang tlatah non-Kristen dilarang nalika contoné Konsili Koblenz (922), Konsili London (1102) lan Konsili Armagh (1171)
Ing taun 1452, Paus Nikolas V ngetokaké bulla kapausan "Dum Diversas", kang maringi Raja Spanyol lan Portugal hak kanggo nggawé kabèh wong Sarasén (tembung kuna kang ngrujuk wong Muslim), wong kafir lan kabèh wong kang ora percaya dadi batur tukon salawasé lan ngabsahaké padagangan batur tukon minangka kasil perang.
Wong Albani Wong Albania (Albanian: "Shqiptarët") ya iku sawijining golongan étnis asli Albania lan nagara-nagara tanggané
Istilah iki uga dinggo ngrujuk para warga Républik Albania
Wong Albania nyaturaké basa Albania lan punjul separoné wong Albania padha dedunung ana ing Albania lan Kosovo
Sapérangan gedhé cacah jiwané wong Albania urip ana ing in the Républik Makédonia, kanthi cacah jiwa kang luwih sethithik manggon ana ing Sèrbia lan Montenegro
Mayoritasé wong Albania iku Muslim (akèh-akèhé Sunni, kanthi sawenèh pérangané Shia Sufi Bektashi), lan ana minoritas Kristen (Katulik lan Ortodoks)
Wong Albania nduwé sawenèh tokoh kang wigati kaya déné Skanderbeg, pandhéganing golongan panentang Albania abad tengahan marang seranganing Kakaisaran Ottoman lan kang liyané nalika Kabangkitan Nasionalé Albania ngupadi swatantra
Nalika abad angka 17 lan angka 18 para Albania kanthi jumlah kang akèh lumebu Islam, asringé kanthi alesan supaya ora dipungut pajeg kang gedhé kaya kang dipungut saka para Kristen
Minangka Muslim, sawenèh wong Albania kasil nggayuh pangkat kang gatèn ana ing babagan pulitik lan militèr sajeroning Kakaisaran Ottoman lan kanthi budaya kasil ndarmani tumrap donya Islam
Albania nggayuh swatantra ing taun 1912 lan antaraning 1945-1992, wong Albania kabawah Réjim kuminis kang réprésif
Wong Albania ing nagara Yugoslavia ngalami mangsa dhiskriminasi nuli mangsa swatantra
Kaanan iki dipungkasi kanthi bubaring nagara Yugoslavia nalika wiwitan taun 1990-an
Wusanané, wong Albania saiki dumunung ing pirang-pirang nagara anyar, kalebu Kosovo
Sanjabané Balkan Kidul-Kulon, papan kang didunungi wong Albania, wong-wong Albania saturut sujarah uwis kasil minangka brayan-brayan anyar kang ndharma ing bab budaya, ékonomi, sosial, sarta pulitik tumrap warga lan nagara ing kana kanthi ngupadi asimilasi
Ing antarané abad angka 11 lan angka 18, kanthi cacah kang cukup akèh, wong Albania migrasi saka wewengkon kontèmporèr Albania saperlu nglinggari rubéda kang manèka warna ing bab sosio-pulitik lan/utawa paneluké Ottoman
Sawenèh cacah jiwa kang dadi para Arwaniti manggon ana ing Yunani Kidul kang wiwit saka abad angka 16 sanajan nalika abad angka 19 kasil asimilasi lan nyandra dhiriné minangka wong Yunani
Sawenèh cacah jiwa liyané, kang dadi Arbëreshë manggon ana ing Italia Kidul lan minangka diaspora Albania kang tuwa dhéwé lan kasil mbabar wong-wong misuwur lan mrabawani
Cacah jiwa kang luwih sethithik kang migrasi ing abad angka 18 manggon ana ing pasisir Dalmatia ing Kroasia lan sumebar ing brayan-brayan ing saindenge Ukraina Kidul
Diaspora Albania uga ana kanthi sawenèh jumlah ing nagara-nagara liya
Diaspora kang paling akèh ing bab jumlah ana ing Turki
Diaspora iku diwangun nalika éra Ottoman mawa migrasi ékonomi lan taun-taun kawitané republik Turki mawa migrasi amarga dhiskriminasi sosial pulitik lan tumindak wirota kang dialami wong-wong Albania ing nagara-nagara Balkan
Amarga paninggalaning Ottoman, wong Albania kanthi cacah jiwa kang luwih sethithik uga ndunungi Mesir lan Levant, mligi ing Suriah
Ing nagara-nagara Kulon, sawenèh cacah jiwa wong Albania kang cukup akèh lan mrabawani ing Amérikah Sarékat dumadi saka èmigrasi kang titir ing abad angka 19
Cacah jiwa Albania kang liyané amarga saka émigrasi ing ataraning abad angka 19 lan angka 21 ana ing Australia, Argèntina, Niu Selan, Kanadha, Jerman, Bèlgi, Karajan Manunggal, Prancis, Swèdhen, Switserlan, Slowén, Kroasia, Italia, Finlan, Dènmark, Nurwègen, Ostenrik, Walanda, Bulgaria, Yunani lan Rumania.
(/ˌmoʊtəˈroʊlə/) yaiku kumpeni tèlèkomunikasi multinasional saka Amérika Sarékat, sing manggon ana ing Schaumburg, Illinois, Amérika Sarékat
Sawisé nampa karugian $4.3 milyar saka taun 2007 tekan taun 2009, banjur kumpeni iki dipérang dadi loro kumpeni umum, Motorola Mobility lan Motorola Solutions ing tanggal 4 Januari 2011
Kumpeni Motorola Solutions lumrahé dianggep dadi penerus langsung saka Motorola, Inc., awit réorganisasi iki diyasa kanthi pisahing Motorola Mobility
Motorola Mobility diakuisisi déning Lenovo ing taun 2014
Manufaktur télévisi lan radhio
Ing taun 1974, Motorola dipérang dadi loro divisi yaiku divisi maufaktur tèlèvisi lan divisi manufaktur radio, kang kalebu ing mèrek elektronik "Quasar"
Divisi iki banjur dituku déning Matsushita, sing saiki kawentar mèrek Panasonic Amérika lor, kumpeni sing bakal terus tumuwuh.
Kreteg Lawas Kutha Kadhiri Kreteg Lama Kutha Kediri iki salah siji kreteg kang nyambungke Kutha Kediri sisih etan karo kulon
Dibangun sauntara taun 1800-an jaman Landa isih njajah Indonesia biyèn
Ing jaman iku amung kreteg iki kang nyembungne tlatah Madiun lan Surabaya
Ana uga masarakat kang percaya ing ngisor kreteg iki ana baya kang dikramatke ya iku baya putih